Toledo

**Toledo** je grad u Španiji. Glavni je grad španske regije Castilla-La Mancha. Prema popisu iz 2013. godine, u Toledu živi 83.108 stanovnika. Grad je smješten oko 70&nbsp;km od Madrida.

## Historija 
Toledo ima dugu i bogatu historiju. Nastanak grada veže se za Bronzano doba, što su i potvrdila brojna arheološka iskopavanja. U svojoj bogatoj historiji Toledo je bio sjecište različitih kultura i naroda. Dubok trag i brojne znamenitosti iza sebe su ostavili Rimljani, Vizigoti i Arapi. Upravo za vrijeme Arapa grad je doživio procvat. Sve su religije živjele miran suživot, što je dovelo do toga da se na tako malom prostoru može vidjeti kombinacija renesansnih crkava, sinagoga i džamija. Arapi su izvršili i veliki utjecaj na naučnu sliku Toleda.

## Međunarodni odnosi 
Toledo je ostvario internacionalna prijateljstva sa nekoliko svjetskih gradova:

## Znamenitosti 
Historijsko središte starog grada je već 1940. godine proglašeno španskim historijsko-umjetničkim spomenikom, a 1986. godine upisano je na UNESCO-ov popis mjesta svjetske baštine u Europi. Zaštićeni lokalitet uključuje:
* Most *Puente de Alcántara* datira još iz rimskih vremena, a jedno vrijeme bio je jedini ulaz hodočasnicima u grad.
* Malena crkva *El Cristo de la Luz* je bila džamijom iz 999. godine kojoj je dodana Mudejar apsida čime je pretvorena u crkvu.
* Džamija Tornerias (*Mezquita de las Tornerías*) iz 11. vijeka.
* *Castillo de San Servando*, srednjovjekovni dvorac na obali rijeke Tagus u kojem je smještena vojna Pješačka akademija.
* Gotička katedrala u Toledu iz 13. vijeka u kojoj se nalazi barokni *Transparente* koji je projektirao Narcisso Tome. On ispunjava gotičku Gospinu kapelu iza glavnog oltara. Sastavljen je od skulptura od štuka (*Posljednja večera*) i svjetla koje domišljato pada iz otvora umetnutog u gotički svod kapele.
* Palača Galiana iz 13. vijeka mudejar stil .
* Gradska vrata *Puerta del Sol* su djelo vitezova Hospitalaca iz 14. vijeka.
* U Crkvi sv. Tome (*Iglesia de Santo Tome*), u Mudejar stilu iz 14. vijeka, nalazi se slavna slika *Pogreb grofa Orgaze* (El Greco).
* Samostan sv. Ivana iz Reyesa (*Monasterio de San Juan de los Reyes*) u elizabetskoj gotici iz 15. vijeka.
* Dvorac Alcazar u Toledu iz 16. vijeka nalazi se na najvišem mjestu u gradu, a od 2009. godine u njemu se nalazi Vojni muzej.
* Renesansna Bolnica sv. Križa (*Museo-Hospital de Santa Cruz*) iz 16. vijeka.
* Renesansna *Hospital de Tavera Museum Duque de Lerma* iz 16. vijeka je utjecala na plan El Escoriala.
* Muzej El Greca je obnovljena kuća slavnog slikara u kojoj se nalaze neke njegove važne slike.
* *Santa Maria la Blanca* je najstarija europska sinagoga koja još uvijek stoji, danas u vlasništvu katoličke Crkve.
* *Synagogue de el Transito* u židovskoj četvrti je dom sefardskom muzeju.
* Crkva sv. Jakova iz Arrabala (*Santiago del Arrabal*) u Mudejar stilu.

## Galerija 

Datoteka:Barrio de Antequeruela, Toledo.jpg|Četrvt Antequeruela
Datoteka:Castillo de san Servando - 01.jpg|Dvorac San Servando
Datoteka:San Juan de los Reyes - Toledo, Spain - 03.JPG|Unutrašnjost samostana sv. Ivana
Datoteka:Puerta de Cambrón, Toledo.jpg|Puerta de Cambrón
Datoteka:Toledo Puerta Nueva Bisagra.jpg|Puerta de Bisagra
Datoteka:Puerta del Sol, Toledo - general view.JPG|Puerta del Sol

## Reference 
Kategorija:Gradovi u Španiji
Kategorija:Kastilja-La Mancha
Kategorija:Arheološki lokaliteti u Španiji
Kategorija:Rimski arheološki lokaliteti u Španiji